Telefasa
Telefasa (, doslovno = "koja nadaleko sjaji") bila je, u grčkoj mitologiji, supruga Agenorova i majka Europina, Kadmova, Fenikova i Kilikova. Prema Moshu, pak, Telefasa je bila supruga Fenika, sina Agenorova, a na jednoj sholiji uz Euripidovog Jona navedeno je da se zvala Telefa (). Agenorova je supruga u mitologiji bila poznata i kao Argiopa. Među njenim sinovima navodi se i Tas, po kome je nazvano ostrvo Tas, no u nekim se izvorima kaže da je Tas zapravo bio Kilikov unuk.

Mitologija 
Prema mitu, kad je Zevs ugledao Europu kako bere cveće, približio joj se u obličju belog bika i odneo je na Krit. Zatim je otkrio svoj pravi lik, a Europa je postala prva kritska kraljica. Telefasa se pridružila svom sinu Kadmu u potrazi za Europom. Majka i sin obišli su Rodos i Teru pre no što su stigli u Trakiju, gde se Telefasa razbolela i umrla. "Na Samotraki ... ta se majka zvala Elektra ili Elektriona", kaže Karl Kerényi. Nakon što je sahranio majku, Kadmo je od proročišta u Delfima dobio savet da treba da odustane od potrage za sestrom i da osnuje grad na mestu do kojeg će ga odvesti jedna krava sa šarom u obliku polumeseca na slabinama. Prolazeći kroz Fokidu ugledao je takvu kravu među govedima Amfidamantova sina Pelagona; Kadmo je ovu kravu kupio i dugo je sledio, dok ga na kraju nije odvela u Beotiju, gde je životinja od umora izdahnula. Na tom je mestu Kadmo odlučio osnovati grad Tebu. Kilik, drugi Europin brat, takođe je uzalud tragao za njom i naposletku se smestio u Maloj Aziji, u oblasti koja je po njemu nazvana Kilikijom.

Genealogija

Reference

Literatura 

Žene u grčkoj mitologiji